***Alguien te mira*** je američka telenovela produkcijske kuće Telemundo snimana tokom 2010. godine. Predstavlja rimejk istoimene čileanske telenovele iz 2007. godine.

U Srbiji se trenutno prikazuje na Prvoj televiziji pod naslovom ***Neko te posmatra***.

Sinopsis
--------

*Nekoliko mrtvih upućuje na misterioznog serijskog ubicu, koji lišava života ne ostavljajući tragove i čineći da svi budu osumnjičeni za zločin.*

Čvrsto prijateljstvo i snovi o velikom medicinskom uspehu sjedinili su Rodriga, Pijedad, Benhamina i Hulijana, ali neočekivan obrt sudbine učiniće da se zajednički snovi rasprše, a srca ostanu povređena.

Rodrigo i Pijedad zaljubili su se jedno u drugo za vreme studentskih dana i on je postao lider grupe nerazdvojnih prijatelja. Sama njegova ličnost, harizma i snaga, očarali su Pijedad, koja nije ni slutila da će njegovi ispadi i zavisnost od droge pretvoriti nežnu vezu u opasni pakao i bolesnu igru u kojoj će Hulijan biti posrednik, skrivajući ljubav koju oseća prema devojci svog prijatelja.
Zbog poroka koji mu je poremetio život, Rodrigo odlučuje da nestane, usred čudnog incidenta koji za posledicu ima jednu mrtvu osobu i Pijedad u bolnici. Odlazi na kliniku za rehabilitaciju, ostavljajući slomljenu Pijedad, koja je izgubila svaku nadu da će se ponovo zaljubiti. Pet godina kasnije, vraća se kako bi pokušao da ispravi grešku i povrati izgubljeno, ali njegovi prijatelji nisu više iste osobe.
Rodrigo saznaje da su Pijedad, Hulijan i Benhamin parteri u estetskoj klinici, dok on radi u običnoj ordinaciji. Ali za Pijedad prošlost oživljava i ona shvata da još uvek voli Rodriga, svesna činjenice da će to poljuljati njene namere da pokuša da bude srećna sa Hulijanom.

Ovaj susret i umešanost u zbunjujuću seriju zločina uzburkaće živote nekada nerazdvojnih prijatelja, i pretvoriti ih u svedoke ali istovremeno i osumnjičene za seriju ubistava u kojima su žrtve lepe i uspešne žene iz visokog društva, ubijene na isti način. Eva Zaneti priključuje se priči želeći da otkrije ubicu koji eliminiše sve više ljudi, lagano sužavajući krug osumnjičenih.

Uloge
-----

| Glumac: | Uloga: |
| --- | --- |
| Dana Garsija | Pijedad Estevez |
| Kristijan Majer | Rodrigo Kintana |
| Rafael Amaja | Hulijan Garsija |
| David Čokaro | Benhamin Morande |
| Anhelika Selaja | Eva Zaneti |
| Karla Monroig | Matilde Larain |
| Đeraldin Bazan | Tatjana Vud |
| Himena Duke | Kamila Vud |
| Rodrigo de la Rosa | Pedro Pablo Penafiel |
| Đul Burkle | Maurisio Ostos |
| Dijana Franko | Dolores Lola Morande |
| Evelin Santos | Luisa Karvahal |
| Sintija Olavarija | Lusi Saldana |
| Karlos Garin | Anhel Maldonado |
| Ivan Ernandes | Himenez |
| Andres Mistahe | Sančez |
| Sulejka Rivera | Rosio Linč |
| Karolina Tehera | Valerija Stjuart |
| Reksabet Sobalvaro | Danijela Franko |
| Ektor Soberon | Danijel Vidal |
| Adrijana Kalteljaki | Blanka Gordon |
| Marta Gonzalez | Marija Grasija Karpenter |
| Roberto Gatika | Nikolas |
| Andres Kotrino | Emilio Garsija Larain |
| Sofija Sanabrija | Amparo Zaneti |
| Adrijana Munjiz | Marija Esperansa Penafiel Morande |
| Nikol Arsi | Marija Teresa Penafiel Morande |
| Natalije Medina | Marija Penafiel Morande |
| Danijel Fernandez | Benhita |
| Emili Alvarado | Isadora |
| Norma Matos | Veronika |
| Karlos Kuervo | Karlos |
| Horhe Ernandez | Edvard Džejms Sendebrg |
| Susana Perez | Mersedes Larain |
| Henire Blanko | Amanda |
| Linda Braun | Marta |
| Luk Grande | Dr. Gibson |
| Markel Berto | Renato |
| Patrisio Doren | Baltazar Toledo |
| Viktorija del Rosal | Amalija Viejra |
| Vivijana Mendes | Aura |

Vanjske veze
------------

* Pagina oficial en telemundo Arhivirano 2013-08-06 na Wayback Machine-u